b'\n_START_ARTICLE_\nShowgirl: The Homecoming Tour\n_START_PARAGRAPH_\nShowgirl: The Homecoming Tour je bila osma koncertna turneja avstralske pop pevke Kylie Minogue. Kylie Minogue je v Avstraliji in Aziji nameravala nastopati \xc5\xbee leta 2005 v sklopu turneje Showgirl: The Greatest Hits Tour, a je bila slednjo prisiljena odpovedati potem, ko je zbolela za rakom na prsih . Kylie Minogue je 11. novembra 2006 znova od\xc5\xa1la na turnejo; turnejo je otvorila s koncertom v zabavi\xc5\xa1\xc4\x8dnem centru Sydney z novimi pesmimi in kostumi. Koreografijo to\xc4\x8dk s turneje Showgirl: The Homecoming Tour so predelali, da so ustrezale zdravstvenemu stanju Kylie Minogue; ker je slednja \xc5\xbeelela ohraniti svojo mo\xc4\x8d, pa so bili potrebni tudi dalj\xc5\xa1i odmori.\n_START_SECTION_\nOdpovedi koncertov\n_START_PARAGRAPH_\n13. januarja 2007 je bila Kylie Minogue koncert v areni Manchester Evening News v Manchestru, Anglija po eni uri prisiljena kon\xc4\x8dati zaradi bolezni. Njen tiskovni predstavnik je kasneje potrdil, da je zbolela za oku\xc5\xbebo respiratornega trakta. Dva dodatna nastopa v areni Manchester Evening News so ob koncu januarja 2007 prestavili.\n_START_SECTION_\nSprejem s strani kritikov\n_START_PARAGRAPH_\nTurneja Showgirl: The Homecoming Tour je s strani glasbenih kritikov prejela v glavnem pozitivne ocene. Christine Sams je v svoji oceni turneje za revijo The Sydney Morning Herald turnejo opisala kot\xc2\xa0\xc2\xbbekstravaganco\xc2\xab\xc2\xa0in napisala, da je\xc2\xa0\xc2\xbbni\xc4\x8d manj kot zmagoslavna\xc2\xab\xc2\xa0. Novinar revije The Age, Patrick Donovan, je napisal, da je Kylie Minogue na koncertu izgledala\xc2\xa0\xc2\xbbv formi in dokaj zdrava in pela je dobro\xc2\xab. Napisal je tudi, da je\xc2\xa0\xc2\xbbnajbolje izgledala, ko je ob\xc4\x8dinstvu pela v najbolj oprijeti obleki\xc2\xab\xc2\xa0. Novinar revije CBBC Newsround je turnejo opisal kot\xc2\xa0\xc2\xbbpopolno vrnitev\xc2\xab\xc2\xa0zaradi\xc2\xa0\xc2\xbbobsega pesmi, enkratnih spremljevalnih plesalcev, osvetljave in Kyliejine ljubezni do nastopanja\xc2\xab\xc2\xa0.\n_START_SECTION_\nOstali ustvarjalci\n_START_PARAGRAPH_\nProdukcija: Kylie Minogue in Terry Blamey_NEWLINE__NEWLINE_Kreativni vodja in modni oblikovalec: William Baker_NEWLINE__NEWLINE_Glasbeni producent: Steve Anderson_NEWLINE__NEWLINE_Produkcijski mened\xc5\xbeer: Kevin Hopgood_NEWLINE__NEWLINE_Oblikovanje odra: Alan MacDonald_NEWLINE__NEWLINE_Kostumi: John Galliano, Karl Lagerfeld, Dolce & Gabbana, Addae Gaskin, Gareth Pugh in Matthew Williamson za Emilio Pucci_NEWLINE__NEWLINE_Nakit: Bvlgari_NEWLINE__NEWLINE_\xc4\x8cevlji: Manolo Blahnik_NEWLINE__NEWLINE_Pokrivala: Stephen Jones_NEWLINE__NEWLINE_Koreografija: Rafael Bonachela, Akram Khan in Michael Rooney_NEWLINE__NEWLINE_Mened\xc5\xbeer turneje: Sean Fitzpatrick'